CELEX: 32019D0872
Language: lt
Date: 2019-03-26 00:00:00
Title: 2019 m. kovo 26 d. Komisijos įgyvendinimo sprendimas (ES) 2019/872 dėl Jungtinės Karalystės mokėjimo agentūrų 2018 finansinių metų sąskaitų, susijusių su Europos žemės ūkio fondo kaimo plėtrai (EŽŪFKP) finansuojamomis išlaidomis, patvirtinimo (pranešta dokumentu Nr. C(2019) 2358)

28.5.2019   
               
               
                  LT
               
               
                  Europos Sąjungos oficialusis leidinys
               
               
                  L 140/98
               
            
         KOMISIJOS ĮGYVENDINIMO SPRENDIMAS (ES) 2019/872
         2019 m. kovo 26 d.
         dėl Jungtinės Karalystės mokėjimo agentūrų 2018 finansinių metų sąskaitų, susijusių su Europos žemės ūkio fondo kaimo plėtrai (EŽŪFKP) finansuojamomis išlaidomis, patvirtinimo
         
            
               (pranešta dokumentu Nr. C(2019) 2358)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 51 straipsnį,
         pasikonsultavusi su Žemės ūkio fondų komitetu,
         kadangi:
         
                     (1)
                  
                  
                     pagal Reglamento (ES) Nr. 1306/2013 51 straipsnį Komisija, remdamasi valstybių narių pateiktomis metinėmis finansinėmis ataskaitomis, prie kurių pridedama sąskaitoms patvirtinti reikalinga informacija, audito nuomonė dėl ataskaitų išsamumo, tikslumo ir teisingumo, taip pat sertifikavimo įstaigų parengtos ataskaitos, turi patvirtinti to reglamento 7 straipsnyje nurodytų mokėjimo agentūrų sąskaitas iki metų, einančių po atitinkamų biudžetinių metų, gegužės 31 d.;
                  
               
                     (2)
                  
                  
                     pagal Reglamento (ES) Nr. 1306/2013 39 straipsnį žemės ūkio finansiniai metai prasideda N–1 metų spalio 16 d., o baigiasi N metų spalio 15 d. Siekiant Europos žemės ūkio fondo kaimo plėtrai (EŽŪFKP) išlaidoms taikomą ataskaitinį laikotarpį suderinti su Europos žemės ūkio garantijų fondo (EŽŪGF) išlaidoms taikomu ataskaitiniu laikotarpiu, tvirtinant 2018 finansinių metų sąskaitas turėtų būti atsižvelgiama į Jungtinės Karalystės išlaidas, patirtas nuo 2017 m. spalio 16 d. iki 2018 m. spalio 15 d., kaip numatyta Komisijos įgyvendinimo reglamento (ES) Nr. 908/2014 (2) 11 straipsnio 1 dalyje;
                  
               
                     (3)
                  
                  
                     Jungtinė Karalystė jau pateikė Komisijai visą reikalingą apskaitos informaciją, todėl tikslinga pradėti atitinkamo sąskaitų patvirtinimo sprendimo priėmimo procesą pagal Reglamento (ES) Nr. 1306/2013 51 straipsnį;
                  
               
                     (4)
                  
                  
                     Įgyvendinimo reglamento (ES) Nr. 908/2014 33 straipsnio 2 dalies antroje pastraipoje nustatyta, kad, remiantis to reglamento 33 straipsnio 1 dalyje nurodytu sprendimu dėl sąskaitų patvirtinimo, iš kiekvienos valstybės narės susigrąžintinos arba jai mokėtinos sumos turi būti nustatomos išskaičiuojant atitinkamų finansinių metų tarpines išmokas iš tų metų pripažintų išlaidų pagal 33 straipsnio 1 dalį;
                  
               
                     (5)
                  
                  
                     Jungtinei Karalystei pateikus informaciją, po to, kai buvo atliktos visos reikalingos patikros ir pakeitimai, Komisija gali priimti sprendimą dėl toliau išvardytų mokėjimo agentūrų sąskaitų, susijusių su EŽŪFKP finansuojamomis išlaidomis, išsamumo, tikslumo ir teisingumo: „Department of Agriculture, Environment and Rural Affairs“, „The Scottish Government Rural Payments and Inspections Directorate“ ir „Rural Payments Agency“. Komisija patikrino Jungtinės Karalystės pateiktą informaciją ir prieš šio sprendimo priėmimo dieną jai pranešė apie patikrų rezultatus bei būtinus pakeitimus;
                  
               
                     (6)
                  
                  
                     Komisija, remdamasi metinėmis finansinėmis ataskaitomis ir prie jų pridėtais dokumentais, gali priimti sprendimą dėl šių mokėjimo agentūrų pateiktų metinių finansinių ataskaitų išsamumo, tikslumo ir teisingumo;
                  
               
                     (7)
                  
                  
                     reikia atlikti papildomą Jungtinės Karalystės mokėjimo agentūros „Welsh Government“ pateiktos informacijos tyrimą, todėl šiuo sprendimu jos sąskaitų patvirtinti negalima;
                  
               
                     (8)
                  
                  
                     pagal Reglamento (ES) Nr. 1306/2013 54 straipsnio 2 dalį, jei neteisėtai išmokėtos sumos nesusigrąžinamos per ketverius metus nuo sugrąžinimo reikalavimo dienos arba per aštuonerius metus tais atvejais, kai susigrąžinimo byla perduota nacionaliniam teismui, 50 % finansinių neteisėtai išmokėtų sumų nesusigrąžinimo pasekmių turėtų tekti atitinkamai valstybei narei. Reglamento (ES) Nr. 1306/2013 54 straipsnio 4 dalyje reikalaujama, kad valstybės narės prie Komisijai pagal Įgyvendinimo reglamento (ES) Nr. 908/2014 29 straipsnį siunčiamų metinių ataskaitų pridėtų patvirtintą lentelę, joje nurodydamos sumas, kurias jos turi sumokėti pagal Reglamento (ES) Nr. 1306/2013 54 straipsnio 2 dalį. Valstybių narių įsipareigojimo pranešti apie susigrąžintinas sumas taikymo taisyklės nustatytos Įgyvendinimo reglamente (ES) Nr. 908/2014. Įgyvendinimo reglamento (ES) Nr. 908/2014 II priede pateikiamas lentelės, kuria valstybės narės turi naudotis teikdamos informaciją apie susigrąžintinas sumas, pavyzdys. Komisija, remdamasi valstybių narių užpildytomis lentelėmis, turėtų nuspręsti dėl atitinkamai daugiau kaip prieš ketverius arba aštuonerius metus neteisėtai išmokėtų sumų nesusigrąžinimo finansinių pasekmių;
                  
               
                     (9)
                  
                  
                     pagal Reglamento (ES) Nr. 1306/2013 54 straipsnio 3 dalį valstybės narės dėl tinkamai pagrįstų priežasčių gali nuspręsti nesiekti susigrąžinti neteisėtai išmokėtų sumų. Toks sprendimas gali būti priimtas tik tuo atveju, jei jau patirtų ir numatomų išlaidų suma viršija sumą, kuri turi būti susigrąžinta, arba jei susigrąžinimas neįmanomas dėl skolininko arba už pažeidimą teisiškai atsakingų asmenų nemokumo, nustatyto ir pripažinto pagal nacionalinę teisę. Jei toks sprendimas priimamas per ketverius metus nuo sugrąžinimo reikalavimo dienos arba per aštuonerius metus tais atvejais, kai susigrąžinimo byla perduota nacionaliniam teismui, 100 % finansinių nesusigrąžinimo pasekmių turėtų tekti Sąjungos biudžetui. Sumos, kurių Jungtinė Karalystė nusprendė nesusigrąžinti, ir tokio jos sprendimo priežastys nurodomos suvestinėje ataskaitoje, nurodytoje Reglamento (ES) Nr. 1306/2013 54 straipsnio 4 dalyje kartu su to reglamento 102 straipsnio 1 dalies pirmos pastraipos c punkto iv papunkčiu. Todėl tokios sumos neturėtų būti susigrąžinamos iš Jungtinės Karalystės, o turi būti padengiamos iš Sąjungos biudžeto;
                  
               
                     (10)
                  
                  
                     šiuo sprendimu taip pat turėtų būti atsižvelgiama į sumas, kurias Jungtinė Karalystė dar turi sumokėti taikant Reglamento (ES) Nr. 1306/2013 54 straipsnio 2 dalį EŽŪFKP 2007–2013 m. programavimo laikotarpiu;
                  
               
                     (11)
                  
                  
                     Reglamento (ES) Nr. 1306/2013 36 straipsnio 3 dalies b punkte nustatyta, kad tarpinės išmokos išmokamos neviršijant numatytos bendros EŽŪFKP finansinio įnašo sumos. Remiantis Įgyvendinimo reglamento (ES) Nr. 908/2014 23 straipsnio 2 dalimi, tuo atveju, kai bendra deklaracijose pateikiamų išlaidų suma viršija bendrą kaimo plėtros programai suplanuotą sumą, mokėtina suma negali viršyti suplanuotos sumos ir Reglamento (ES) Nr. 1306/2013 34 straipsnio 2 dalyje nustatytos viršutinės ribos. Komisija apribotą sumą kompensuos vėliau, kai bus priimtas iš dalies pakeistas finansinis planas arba programavimo laikotarpio pabaigoje;
                  
               
                     (12)
                  
                  
                     remiantis Reglamento (ES) Nr. 1306/2013 51 straipsniu, šis sprendimas neturėtų daryti poveikio galimiems vėlesniems sprendimams, kuriuos Komisija gali priimti, kad iš Sąjungos lėšų nebūtų finansuojamos Sąjungos taisyklių neatitinkančios išlaidos,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamos Jungtinės Karalystės mokėjimo agentūrų „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ir „Rural Payments Agency“ 2018 finansinių metų sąskaitos, susijusios su išlaidomis, kurias finansuoja Europos žemės ūkio garantijų fondas (EŽŪGF).
            Pagal kiekvieną kaimo plėtros programą laikantis šio sprendimo iš Jungtinės Karalystės susigrąžintinos arba jai mokėtinos sumos nustatytos I priede.
         
         
            2 straipsnis
            II priede nurodytoms Jungtinės Karalystės mokėjimo agentūros „Welsh Government“ 2018 finansinių metų sąskaitoms, susijusioms su kaimo plėtros programų išlaidomis, kurias 2014–2020 m. programavimo laikotarpiu finansuoja EŽŪFKP, šis sprendimas netaikomas – joms bus taikomas vėlesnis sprendimas dėl sąskaitų patvirtinimo.
         
         
            3 straipsnis
            Jungtinės Karalystės mokėtinos sumos, susidariusios taikant Reglamento (ES) Nr. 1306/2013 54 straipsnio 2 dalį EŽŪFKP 2014–2020 m. programavimo laikotarpiu ir 2007–2013 m. programavimo laikotarpiu, nurodytos šio sprendimo III priede.
         
         
            4 straipsnis
            Šiuo sprendimu nedaroma poveikio būsimiems atitikties patvirtinimo sprendimams, kuriuos Komisija gali priimti pagal Reglamento (ES) Nr. 1306/2013 52 straipsnį, kad iš Sąjungos lėšų nebūtų finansuojamos Sąjungos taisyklių neatitinkančios išlaidos.
         
         
            5 straipsnis
            Šis sprendimas skirtas Jungtinei Didžiosios Britanijos ir Šiaurės Airijos Karalystei.
         
         
            Priimta Briuselyje 2019 m. kovo 26 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 549.
         
         
            (2)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).
      
      
         
            I PRIEDAS
            
               2018 FINANSINIAIS METAIS PAGAL KAIMO PLĖTROS PROGRAMAS PATVIRTINTOS EŽŪFKP IŠLAIDOS
            
            PAGAL KIEKVIENĄ PROGRAMĄ IŠ VALSTYBĖS NARĖS SUSIGRĄŽINTINA ARBA JAI MOKĖTINA SUMA
            
               Patvirtintos programos, kurių EŽŪFKP 2014–2020 m. išlaidos deklaruotos
            
            
                        (Eurais)
                     
                  
                        VN
                     
                     
                        CCI
                     
                     
                        2018 m. išlaidos
                     
                     
                        Pataisos
                     
                     
                        Iš viso
                     
                     
                        Vienkartinės sumos
                     
                     
                        Už 2018 finansinius metus patvirtinta priimta suma
                     
                     
                        Už finansinius metus valstybei narei grąžinta tarpinių išmokų suma
                     
                     
                        Iš valstybės narės susigrąžintina (-) arba jai mokėtina (+) suma
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        JK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        JK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        JK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        - 171 343,18 
                     
                  
      
      
         
            II PRIEDAS
            
               MOKĖJIMO AGENTŪRŲ SĄSKAITŲ PATVIRTINIMAS
            
            2018 FINANSINIAI METAI. EŽŪFKP
            
               Mokėjimo agentūrų ir programų, kurių sąskaitos atskirtos ir kurioms bus taikomas kitas sprendimas dėl sąskaitų patvirtinimo, sąrašas
            
            
                        Valstybė narė
                     
                     
                        Mokėjimo agentūra
                     
                     
                        Programa
                     
                  
                        Jungtinė Karalystė
                     
                     
                        „Welsh Government“
                     
                     
                        2014UK06RDRP004
                     
                  
      
      
         
            III PRIEDAS
            
               MOKĖJIMO AGENTŪRŲ SĄSKAITŲ PATVIRTINIMAS
            
            2018 FINANSINIAI METAI. EŽŪFKP
            
               Pataisos pagal Reglamento (ES) 1306/2013 54 straipsnio 2 dalį
            
            
                         
                     
                     
                         
                     
                     
                        Su 2014–2020 m. programavimo laikotarpiu susijusios pataisos
                     
                     
                        Su 2007–2013 m. programavimo laikotarpiu susijusios pataisos
                     
                  
                        Valstybė narė
                     
                     
                        Valiuta
                     
                     
                        Nacionaline valiuta
                     
                     
                        Eurais
                     
                     
                        Nacionaline valiuta
                     
                     
                        Eurais
                     
                  
                        JK (*1)
                        
                     
                     
                        GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  Mokėjimo agentūrų, kurių sąskaitos yra atskirtos, atžvilgiu sumažinimas, kaip nustatyta 54 straipsnio 2 dalyje, taikomas tada, kai sąskaitas pasiūloma patvirtinti.